Probleme la Facebook Instagram și Messenger: Aplicațiile Facebook, Instagram și Messengerul întâmpină probleme, marți, 5 martie 2024. Problemele au apărut în jurul orei 17.10.
Utilizatorii au fost scoși, delogați din aplicații, și nu se mai pot intra în ele. Cele trei aplicații fac parte din compania mama META condusă de Mark Zuckerberg.
UPDATE 18.25: În jurul orei 18.20, mai mulți utilizatori s-au putut conecta pe Facebook și Messenger, atât varianta de mobile, dar și desktop.
Mai mult de atât, cei care încearcă să se logheze primesc un mesaj că parola nu este cea corectă.
Pe pagina de web DownDetector, sunt peste 120.000 de persoane care au raportat probleme la cele trei aplicații.
Probleme la Facebook Instagram și Messenger
La Facebook, utilizatorii au fost scoși de pe aplicații, iar cei care încă mai erau logați, au primit mesajul "Sesion Expired, Please log in again".
Pentru Messenger, situația a fost asemănătoare, utilizatorii au fost scoși din aplicație și nu se mai pot loga.
În ceea ce privește Instagram-ul pe feed mai apar unele video-uri, dar altele noi nu se mai încarcă, iar mesageria aplicației nu mai funcționează.
Probleme la nivel global
Site-ul DownDetector a înregistrat până acum 300.000 de reclamații privind căderea Facebook și 47.000 legate de Instagram. Deocamdată aplicația de mesagerie WhatsApp și Threads, platforma lansată de Meta ca rivală a Twitter, par să fi fost cele mai puțin afectate de pana serviciilor Meta.
"Suntem la curent cu faptul că oamenii au probleme în a ne accesa serviciile. Lucrăm la asta acum", a declarat într-o primă reacție a Meta purtătorul de cuvânt al companiei, Andy Stone. El a făcut comentariul pe platforma "X", fosta Twitter, rețeaua de socializare deținută de Elon Musk.
Ultima oară când Facebook, Instagram și WhatsApp au căzut toate simultan în timpul unei pene globale a serviciilor Meta a fost în octombrie 2021. Atunci serviciile Meta au fost indisponibile timp de 6-7 ore.